Nafarroako Parlamentuko Mahaiak, 2021eko martxoaren 29an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkezturiko galdera, Nafarroan zenbait autobiatako trafikoaren gaineko datuei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko martxoaren 29an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau egiten dio Nafarroako Gobernuari, idatziz erantzun dezan:

Nafarroako Gobernuaren 2021eko otsailaren 11ko prentsa-oharraren bidez 17,6 milioi estra iragarri ziren errepideetan 13 obra egiteko –Mugartea bizitegi-eremurako sarbide berria Ekialdeko Ingurabidean (PA-30); Ekialdeko Ingurabidearen (PA-30) eta Mendebaldekoaren (A-15) arteko lotunea hobetzea; pantaila akustikoak paratzea Ezkaban, Mendillorrin eta Berriozarren, Ekialdeko Ingurabidearen (PA-30) zenbait kilometro-puntutan; NA-700 bikoiztea, Mendebaldeko Ingurabideko Arazuriko lotunearen eta Orkoiengo saihesbidearen artean; pasabide berri bat Itaroan; Mélida-Caparroso errepidea berritzeko bultzada; Tuterako zubia konpontzea; Uxueko ezponda egonkortzea; Elizondoko polizia-etxerako sarbide berria, eta biribilgune berriak Elon eta Murchanten. Prentsa-oharrean honako hau esaten da:

“Jarduketa horiek egin ahal izanen dira jaitsi egin delako autobietako kanonak direla-eta ordaindu beharreko zenbatekoa, zeina 2021erako ekitaldirako aurrekontu-partida horietan konpromisoak ezarri ondotik atera baita, aurreko ekitaldiko trafikoaren datu errealak ezagututa”.

Horri buruz, parlamentari honek honako hau jakin nahi du:

Lehena. 2020ko ekitaldiko trafikoaren datu errealak, hilabetez hilabete, autobia horietan 2019ko ekitaldian izandako trafikoaren datu errealekin alderatuta.

Bigarrena. Zer metodo eta mekanismo baliatzen dira 2019ko eta 2020ko ekitaldietako trafikoaren datu errealak zehazteko?

Hirugarrena. Zein da, zehatz-mehatz, autobietako kanonak direla-eta egindako abonamenduen eta autobia horietako bakoitzean 2019an eta 2020an izandako trafiko errealaren artean dagoen harreman zuzena?

Iruñean, 2021eko martxoaren 18an

Foru parlamentaria: Maiorga Ramírez Erro